*A határozati javaslatok elfogadásához*

*a Mötv. 50. §-a alapján* ***minősített*** *többség szükséges illetve*

*az előterjesztés* ***nyilvános ülésen tárgyalható****!*

*75. számú előterjesztés*

Bátaszék Város Önkormányzata Képviselő-testületének 2019. március 27.-én,

16 órakor megtartandó RENDKÍVÜLI ülésére

*Szavazatszámláló bizottsági tag megválasztása*

|  |
| --- |
| **Előterjesztő:** Kondriczné dr. Varga Erzsébet jegyző**Készítette:** Kondriczné dr. Varga Erzsébet jegyző **Törvényességi ellenőrzést végezte:**  Takácsné Gehring Mária aljegyző **Tárgyalja:**PG Bizottság: 2019. 03. 26.KOIS Bizottság: 2019. 03. 26.Szociális Bizottság: 2019. 03. 26. |

***Tisztelt Képviselő-testület!***

A 93/2019. (III. 1.) KE határozat alapján az Európai Parlament tagjainak 2019. évi választása 2019. május 26. napjára került kitűzésre.

A választási eljárásról szóló 2013. évi XXXVI. törvény (a továbbiakban: Vtv.) 24. § (1) bekezdése értelmében *a szavazatszámláló bizottság három tagját és szükséges számban póttagokat a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg; személyükre a helyi választási iroda vezetője tesz indítványt. A szavazatszámláló bizottság tagjait és a póttagokat települési szinten kell megválasztani.*

A Vtv. 33. § (3) bekezdés a) pontja értelmében *a helyi szavazatszámláló bizottság választott tagjának megbízatása a következő általános választásra megválasztott választási bizottság alakuló üléséig tart****.***

A Vtv. 25. §-a alapján *a választási bizottság tagjaira és póttagjaira tett indítványhoz módosító javaslat nem nyújtható be. A választási bizottság tagjainak és póttagjainak megválasztásáról egy szavazással dönt a képviselő-testület*.

A választás előkészítése kapcsán újra nyilatkoztattuk a jelenleg megválasztott szavazatszámláló bizottsági tagokat és póttagokat, hogy a megbízatást továbbra is vállalják-e. A felmérés során 1 póttag jelezte, hogy a megbízatásáról lemond, a május 26-ai választáson nem kíván részt venni a bizottság munkájában, helyére tehát új személyt kell választani.

A megkeresett új póttag írásban vállalta a megbízatást, továbbá nyilatkozott, hogy összeférhetetlenség nem áll fenn vele szemben, valamint sem a régi, sem az új póttag nem kérte a napirend zárt ülésen való tárgyalását.

A fentiekre figyelemmel javasolom az alábbi határozati javaslat elfogadását:

***H a t á r o z a t i j a v a s l a t :***

**Szavazatszámláló Bizottságok tagjainak megválasztásáról szóló 47/2018. (II. 14.) önk.-i határozat módosítására**

Bátaszék Város Önkormányzatának Képviselő-testülete a választási eljárásról szóló 2013. évi XXXVI. törvény 24. § (1) bekezdésében kapott hatáskörében eljárva a szavazatszámláló bizottság tagjainak megválasztásáról szóló 47/2018. (II.14.) önk-i határozatot az alábbiak szerint módosítja:

Mórocz Zoltánné Béke sor 12/1. szám alatti lakos póttag helyébe **Mikóczi Jánosné Babits u. 10/A/3.** szám alatti lakoslép.

*Határidő:* 2019. április 5.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* érintettek

 irattár